47 Ebiya Yosefa wāenda kukasapwila Felo+ amba: “Tata ne banabetu abaiya ne mikōko yabo ne bañombe babo ne byonso byobadi nabyo batamba ku ntanda ya Kenani, pano badi mu ntanda ya Ngoshena.”+2 Wāsela banababo batano wākebafikija kudi Felo.+3 Penepo Felo wāipangula banababo amba: “Le mwingilo wenu i mwingilo’ka?” Nabo bālondolola Felo amba: “Bengidi bobe i balami ba mikōko, ne batwe ne bakulutuba betu bene.”+4 Kupwa bānena Felo amba: “Tubaiya kushikata bu beni mu ino ntanda+ mwanda kekukidipo madyo a luombe lwa bengidi bobe, ke-pantu kipupo kya nzala i kikomo mu ntanda ya Kenani.+ Tubakwisāshila, bengidi bobe bashikate bidi mu ntanda ya Ngoshena.”+5 Ebiya Felo wānena Yosefa’mba: “Ba shobe ne banabenu abaiya kuno kodi.6 Ntanda ya Edipito idi mu lupusa lobe. Shikatyija shobe ne banabenu mu kipindi kilumbuluke bininge kya ntanda.+ Bashikate mu ntanda ya Ngoshena, kadi shi uyukile bana-balume bankanka mu bukata mwabo, wibape lupusa lwa kutala bimunanwa byami.”7 Penepo Yosefa wātweja shandi Yakoba wāmufikija kudi Felo, ebiya Yakoba wāesela Felo.8 Felo wāipangula Yakoba amba: “Le kodi na myaka inga le?”9 Yakoba wālondolola Felo amba: “Myaka ya kulumbakana* kwami i myaka 130. Myaka ya būmi bwami i mityetye kadi ya malwa,+ ke mingipo’tu pamo na myaka ya būmi bwa bakulutuba bami mu kulumbakana* kwabo.”+10 Kupwa Yakoba wāesela Felo penepo wātaluka ku meso andi.11 Ponkapo Yosefa wāshikatyija shandi ne banababo, wēbapa kyaba mu ntanda ya Edipito, mu kipindi kilumbuluke bininge kya ntanda’ya, mu ntanda ya Lamesese,+ monka mwāsoñaninye Felo.12 Kadi Yosefa wādi uletela shandi ne banababo ne ba mu njibo yonso ya shandi byakudya* mungya bungi bwa babo bana.13 Ino kekwādipo byakudya* mu ntanda yonso’ya, mwanda kipupo kya nzala kyādi kikomo bininge, kadi ntanda ya Edipito ne ntanda ya Kenani yāpungīle pa mwanda wa kipupo kya nzala.+14 Yosefa wādi ukongakanya lupeto lonso lwādi lutanwa mu ntanda ya Edipito ne ntanda ya Kenani lwa byakudya byādi bipota bantu,+ kadi Yosefa wādi uleta nyeke lupeto mu njibo ya Felo.15 Mwenda mafuku lupeto lwa mu ntanda ya Edipito ne ntanda ya Kenani lwāpwa, ebiya bene Edipito bonso kebāya kudi Yosefa banena’mba: “Witupe byakudya! I kika kyotufwila ku meso obe mwanda wa lupeto lwetupwa?”16 Penepo Yosefa wēbanena’mba: “Shi lupeto lwenu lubapu, nankyo letai bimunanwa byenu, nami nkemupa byakudya ku bimunanwa byenu.”17 Ebiya bāshilula kuletela Yosefa bimunanwa byabo, Yosefa nandi wādi wibapa byakudya ku tubalwe twabo, ku bimunanwa bya mikōko ne bañombe, ne ku bampunda, kadi wādi wibapa byakudya ku bimunanwa byabo byonso mu owa mwaka’wa.18 Mwaka’wa pa kupwa, bāshilula kwiya kwadi mwaka mukwabo kebanena’mba: “Ketukufi’opo abe mfumwami, lupeto ne luombe lwa banyema ba nja ke bipebwe kala mfumwami. Kekudipo kyotushele nakyo kya kupa mfumwami poso enka imbidi yetu ne ntanda yetu.19 Le kyotufwila ku meso obe i kika, batwe pamo ne matanda etu? Witupote ne matanda etu mene ku byakudya, ebiya batwe ne matanda etu tusa kwikala bapika ba Felo. Witupe nkunwa amba twikale bōmi twakafwa ne matanda etu nao akashala masala.”20 Penepa Yosefa wāpotela Felo matanda onso a bene Edipito mwanda mwine Edipito ense wāpoteje budimi bwandi, ke-pantu kipupo kya nzala kyādi kikomo bininge; matanda’a āikala ke a Felo.21 Ebiya wāvilwila bantu mu bibundi bikatampe, tamba ku mfulo kwa ntanda ya Edipito kutūla ne ku mfulo mikwabo.+22 Enka matanda a babitobo kāpotele’opo,+ mwanda mposo ya babitobo yādi itamba kwa Felo kadi bādi badya mposo yādi ibapa Felo. O mwanda kebāpotejepo matanda abo.23 Penepo Yosefa wānena bantu amba: “Talai’po, nemupote banwe ne matanda enu kemudi ba Felo. Nkunwa yenu yoi, kakunei’yo mu ntanda.24 Shi ibalupula byangulwa, pai Felo kipindi kimo kya pa bipindi bitano,+ ino bipindi biná bikekala byenu ke nkunwa ya madimi ne byakudya byenu ne bya ba mu mobo enu ne benu bana.”25 Nabo banena’mba: “Ubapandija būmi bwetu.+ Mfumwami etutōkelwe mutyima, tusa kwikala bapika ba Felo.”+26 Ebiya Yosefa wāeleja lubila lukidi’ko ne dyalelo mu ntanda ya Edipito, amba kipindi kimo kya pa bipindi bitano i kya Felo. Poso enka matanda a babitobo ye keāikelepo a Felo.+27 Isalela wāendelela kushikata mu ntanda ya Edipito, mu ntanda ya Ngoshena,+ bāikala’mo bēbutula ne kwivudija bininge.+28 Kadi Yakoba wāikele mu ntanda ya Edipito myaka 17, nanshi mafuku a būmi bwa Yakoba i myaka 147.+29 Kitatyi kya Isalela kufwa+ kyāfwenene, penepo wāita wandi mwana Yosefa kamunena’mba: “Nakwisāshila, shi ubantōkelwa mutyima, nankyo tūla kuboko kobe munshi mwa ditangatanga dyami, kadi nombole buswe bwa ndamatyidile ne bubinebine. Nakwisāshila, kokanjīka mu Edipito.+30 Shi nafu,* ufwaninwe kuntambija mu Edipito ukanjīke mu kibundu kya bakulutuba bami.”+ Nandi wālondolola’mba: “Nkalonga enka mowanenena’mo.”31 Penepo wāmunena’mba: “Ntyipile bidi.” Nandi wāmutyipila.+ Ebiya Isalela wēvukwila ku mitwe ya butanda bwandi.+
Kunshi kwa Dyani
^ Nansha’mba “kushikata mafuku; kushikata bu mweni.”
^ Nansha’mba “kushikata mafuku; kushikata bu beni.”
bem_Latn nya_Latn lua_Latn lua_Latn